cyanic-selkie/wikianc huggingface dataset:
Wissam Ben Yedder
Wissam Ben Yedder (født 12. august 1990) er en fransk fotballspiller som spiller for AS Monaco FC.
Telotyphlus
Telotyphlus er en slekt av biller som hører til familien kortvinger (Staphylinidae).
Wissam Ben Yedder
Landslaget
Han ble tatt ut i s EM-tropp til EM i fotball 2021.
Telotyphlus
Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima.
Sant’Eustachio (Roma)
Sant'Eustachio, offisielt Sant'Eustachio in Campo Marzio, er en kirke og basilica minor i Roma, dedisert til den hellige Eustachius. Kirken ligger ved Piazza di Sant'Eustachio i rione Sant'Eustachio og tilhører sognet Sant'Agostino in Campo Marzio.
Historie
Kirken nevnes første gang i et dokument fra pave Gregor IIs pontifikat (715–731) og opprinnelig som Sant'Eustachio in Platana; tilnavnet «platana» går etter tradisjonen på en platan som vokste i hagen til den hellige Eustachius bosted, der senere kirken ble bygd. Kirken ble ombygd under pave Celestin III omkring år 1195 og helt omstrukturert av Cesare Corvara og Giovanni Battista Contini mellom 1650 og 1706 samt av Antonio Canevari, Nicola Salvi og Giovanni Domenico Navone fra 1724 til 1728.
Kirkens campanile stammer fra sent 1100-tall. Høyalteret er et verk av Nicola Salvi med en baldakin av Ferdinando Fuga. Det andre sidekapellet på venstre hånd ble tegnet av Alessandro Speroni og er innviet til erkeengelen Mikael.
Titteldiakoni
Sant'Eustachio ble stiftet som titteldiakoni av pave Gregor I omkring år 600.
Niemegk
Niemegk er en småby i det østre Tyskland, beliggende i Landkreis Potsdam-Mittelmark i delstaten Brandenburg, omkring 75 km sydvest for Berlin. Byen har 1,987 innbyggere (2012). Den er sete for kommunalforbundet Amt Niemegk, hvori også kommunene Mühlenfliess, Planetal og Rabenstein/Fläming inngår.
Historie
Sør for dagens Bahnhofstrasse fantes en oldtidsborg der rester av tyske og slaviske bosettinger er blitt funnet. Byen nevnes som borglen i år 1161, med en bosetting omkring borgen, og i 1228 fikk den byrettigheter.
Byen var fra middelalderen frem til 1815 en grenseby i nordre del av Kurfyrstedømmet Sachsen og ble hardt rammet i mange kriger, blant annet den schmalkaldiske krig og i trettiårskrigen. Etter Wienerkongressen i 1815 tilfalt byen provinsen Brandenburg i Preussen.
Kommunikasjoner
Byen har tilknytning til motorveien A9 (Potsdam - München), med en avfart to 2 km nord for bykjernen. Gjennom byen går også Bundesstrasse 102 (Wusterhausen an der Dosse - Luckau).
Taberno
Taberno er en by og kommune i det sørøstlige Spania, i provinsen Almería. Kommunen har 996 innbyggere (2021).
Vicelva
Vicelva er en slekt av kortvinger.
Utseende
En liten, avlang, jevnbred, litt flat, blank, brunlig kortvinger. Kroppen er font hårete. Hodet er nokså stort, rundet, med små fasettøyne, antennene forholdsvis korte, fortykket mot spissen. Pronotum er avrundet firkantet, bredere enn langt. Dekkvingene er jevnbrede, betydelige lengre enn pronotum. Bakkroppen er jevnbred, beina nokså korte.
Levevis
Slekten lever under barken på døde trær, mest løvtrær.
Utbredelse
Slekten har en spredt utbredelse med én kjent art fra Kasakhstan og én fra Alaska.
Austal
Austal Ships er et australsk skipsverft grunnlagt i 1988. Det produserer katamaranferger og andre skipstyper.
Aegus (Gnaphaegus) horridus
Aegus (Gnaphaegus) horridus er bille som hører til familien hjortebiller (Lucanidae) i gruppen skarabider (Scarabaeoidea).
Utseende
En ganske liten til middelsstor (ca. 18 millimeter), avlang, matt brun hjortebille. Kroppen, særlig forkroppen, er tett kledt med lyst brunlige, matte skjell. Hannens kjever er forstørrede, sigdformede, med tann nær spissen, hodet litt utvidet foran fasettøynene. Pronotum er nesten rektangulært med noe innbuede sidekanter. Langs kanten har pronotum er brem av fløyelsaktige, brune hår. Hele kroppen er tett kledt med ganske korte, oppstående hår. Hunnen ligner hannen bortsett fra at kjevene ikke er forstørrede og hårkledningen er mindre påfallende.
Levevis
Som de fleste andre hjortebiller lever larvene i morken, død ved.
Utbredelse
Arten er utbredt i på Filippinene (Luzon).
Utenriksministeriet (Russland)
Utenriksministeriet i Den russiske føderasjonen (MFA Russland; Министерство иностранных дел Российской Федерации, МИД РФ) er den sentrale regjeringens institusjon tillagt ledende utenrikspolitiske og utenlandske forbindelser fra Russland. Det er en videreføring av Utenriksministeriet av den russiske Sovjetiske Sosialistiske Føderale Republikk. Sergei Lavrov er den nåværende utenriksminister.
Utenlandske skoler
Departementet opererer et nettverk av utenlandske skoler for barn av russiske diplomater.
Referanser
<References/>
Vélez-Rubio
Vélez-Rubio er en by og kommune i det sørøstlige Spania, i provinsen Almería. Kommunen har 6,521 innbyggere (2021).
FaceApp
FaceApp er en mobilapplikasjon for iOS og Android utviklet av det russiske selskapet Wireless Lab som bruker kunstig nevralt nettverk til å redigere bilder. Applikasjonen ble utgitt for iOS i januar 2017 og for Android i februar 2017. Per våren 2017 hadde applikasjonen rundt 40 millioner brukere. Applikasjonen ble kritisert for å misbruke brukernes personvern i 2019.
Innhold
Applikasjonen kan få brukernes bilder av personer til å se eldre eller yngre ut med ulike filtre. I tillegg kan brukerne skifte kjønn, endre på hårfrisyren og sminke. Man kan både bruke bilder av en selv, kjendiser og andre personer i applikasjonen.
Utseende
I 2017 kunne brukerne endre på hudfargen og ansiktstrekkene sine for å få et typisk europeisk, indisk, øst-asiatisk og afrikansk utseende, men funksjonen ble fjernet etter kritikk. I tillegg ble applikasjonen kritisert for å gjøre brukernes hud lysere og nesen deres smalere når de brukte «hot»-filteret. Applikasjonen ble blant annet anklaget for å være rasistisk.
Personvern
Applikasjonen ble kritisert for å misbruke brukernes personvern i 2019. I brukervilkårene til FaceApps står det at de ikke tar eierskap over noe av innholdet man laster opp via applikasjonen. Samtidig står det at brukerne tillater andre å publisere, dele og lagre bilder og annet innhold. Både Datatilsynet og Forbrukertilsynet ønsket å etterforske saken. Ifølge datatilsynet brukes biometri til å bekrefte identiteten på lik linje med fingeravtrykk og mener at applikasjonen kan misbrukes til å stjele brukeres identitet. Datatilsynet mente også at selskapet bak applikasjonen kan bruke bildene til reklamer.
For at de europeiske personvernreglene (GDPR) skal gjelde må applikasjonen rette seg aktivt mot europeiske brukere. GDPR skal beskytte personopplysningene til beboerne innen EU og EØS. Ifølge seniorrådgiveren Tobias Judin i datatilsyn finnes tjenesten på flere europeiske språk som norsk, tysk, polsk, nederlandsk og italiensk og at det derfor kan bryte med GDPR. I USA har FBI blitt bedt om å etterforske applikasjonen. Demokratenes leder i senatet Chuck Schumer utrykket bekymring over at applikasjonen kunne stjele personlige opplysninger og ende opp hos en stormakt. Selskapet svarte på kritikken på nettstedet TechCrunch hvor de har sagt at bildene slettes vanligvis etter 48 timer og at de ikke blir delt med en tredjepart.
Synorthus
Synorthus er en slekt av pillebiller.
Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.
Utbredelse
Slekten er utbredt på New Zealand.
The Linux Programming Interface
The Linux Programming Interface: A Linux and UNIX System Programming Handbook er en bok som er skrevet av Michael Kerrisk. Boken utkom i 1. oktober 2010, og dokumenterer programmeringsgrensesnittene til Linuxkjernen og GNU C Library (glibc).
Boken dekker mange emner og omtaler operativsystemet Linux og operativsystemer generelt, så vel som å gi en kort historie av Unix og hva som førte til skapelsen av Linux. Den gir mange eksempler på kode som er skrevet i programmeringsspråket C, og presenterer programmeringsøvelser etter mange av kapitlene. Kerrisk er en tidligere skribent i Linux Weekly News og den nåværende vedlikeholder av Linux man pages project,
"The Linux Programming Interface" er betraktet som det definitive verket om Linux systemprogrammering og har blitt oversatt til flere språk. Federico Lucifredi, produktleder for distribusjonene SUSE Linux Enterprise og openSUSE, har også lovprist boken ved å si at "The Linux Programming Encyclopedia ville ha vært en perfekt adekvat tittel på den etter min mening" og han kalte boken for "…et verk av encyclopedisk bredde og dybde, som i stor detalj dekker emner som vanligvis finnes spredt i et mangfold av bøker av middel størrelse…"
Aserbajdsjans kvinnelandslag i volleyball
Aserbajdsjans kvinnelandslag i volleyball er det aserbajdsjanske landslaget i volleyball for kvinner som konkurrerer for Aserbajdsjan under Sommer-OL, Volleyball-VM og Volleyball-EM. Landslaget er rangert som nummer 24 på FIVBs verdensranking.
Snorre Sel
Snorre Sel, med undertittelen en fabel i farger for voksne og barn, er ei norsk barnebok skrevet og illustrert av Frithjof Sælen (1917–2004). Den kom ut på John Griegs Forlag i Bergen i november 1941, drøyt halvannet år inn i andre verdenskrig. Boka handler om en uskyldig, drømmende selunge som blir trua på livet av en farlig isbjørn og en sulten spekkhogger. Fortellinga har også et skjult, satirisk budskap som kritiserer den nazistiske okkupasjonen av lille Norge og de falske «quislingene» i Nasjonal Samling (NS). Som politisk pamflett kamuflert i en uskyldig og underholdende bildebokform, ble Snorre Sel populær i motstandskampen og krigshverdagen. Boka oppnådde kult-status og fikk stor utbredelse, både før den ble inndratt av krigssensuren bare en måned etter at den kom ut, men også gjennom nye og store opplag etter krigen. I dag regner mange boka som en klassiker i norsk barnelitteratur.
Barnebok med dobbeltbunn
Snorre Sel er en spennende dyrehistorie om den troskyldige selungen Snorre «som bor langt nord i Ishavet». Der leker han, speiler pelsen sin forfengelig i isen, drømmer seg bort og glemmer formaningene fra mora og den snille, men litt langsomme hvalrossen onkel Bart om å være forsiktig. Måkeparet Sving og Svang lurer den vesle selen ut på det store havet, der han ikke kjenner seg igjen, men møter isbjørnen Brumlelabb og spekkhoggeren Glefs som begge vil spise ham. Snorre unnslipper den store isbjørnen, men blir drivende på et isflak med den skumle spekkhoggeren på jakt etter seg. Omsider kommer hvalrossen onkel Bart som sammen med Snorre lurer Glefs inn i en sprekk i et isfjell, der hvalrossen dunker spekkhoggeren fast. Til sist fører onkel Bart selungen tilbake til mora.
Historien kan også bli lest som en allegori over Norge, den vesle nasjonen (representert ved selungen) som blir trua av den mektige Sovjetunionen (isbjørnen), angrepet av det aggressive Hitler-Tyskland (spekkhoggeren), men redda av det enda sterkere Storbritannia (hvalrossen).
Bakgrunn
Forfatteren Sælen var bare 23 år da han lagde sitt patriotiske pek mot norske og tyske nazister. Han var født og oppvokst i Bergen, sjøllært karikaturtegner, ivrig svømmer og en tid sportsjournalist i Bergens Aftenblad. Ved krigsutbruddet i april 1940 hadde han studert tegning og reklamefag i Oslo, men meldte seg som frivillig på Voss for å slåss mot tyskerne. Han deltok i felttoget i Hallingdal, men etter den tyske seieren dro han tilbake til Bergen der han ble motstandsmann i Milorg på Vestlandet.
Da Frithjof Sælen henvendte seg til John Grieg Forlag i Vaskerelven for å få oppdrag som illustratør, ble han bedt om å lage ei barnebok som kunne bli like populær som Oksen Ferdinand. Munro Leafs og Robert Lawsons store suksess The Story of Ferdinand fra 1936 ble filmatisert i 1938 under tittlen Ferdinand the Bull, en tegnefilm fra Disney som hadde premiere i Norge i 1939. Sælen tok utgangspunkt i etternavnet sitt, som dessuten kunne gi assosiasjoner til Nasjonal Samlings «gamle norske hilsen» heil og sæl. Innspillene om en selunge og verdenskrigen utvikla seg videre til ideen om ei harmløs barnebok som samtidig skulle formidle politisk satire på fordekt vis til de voksne. Forlagssjefen Ole Tschudi Irgens (1902–1993) godtok planen, og han og Sælen diskuterte detaljene for hva de kunne tillate seg. Irgens hadde overtatt som leder i trykkeribedriften og gjenopptatt forlagsvirksomheten bare to år tidligere.
Tegnefilmestetikk
På tittelsida i boka har Sælen tegna Snorre Sel i ei filmrute, et sikkert tegn på illustratørens inspirasjon fra tegnefilmene. Alle motivene seinere i boka holder seg innafor et fast, firkanta format, som om det var bilder på et filmlerret. Innramminga beskjærer motiver og figurer flere steder nokså brutalt, og begrenser komposisjonene, men den skaper også en ryddig sidelayout. Det fører til konsentrasjon om handlinga og en ro over oppslagene på tross av dramatikken i bildene.
Inger McCabe Elliott
Inger McCabe Elliott (født 23. februar 1933 i Oslo) er en norskfødt amerikansk fotograf, kunstner og forretningskvinne, grunnlegger av tekstilfirmaet China Seas.
Bakgrunn og virke
Hun ble født i Oslo og ble døpt som Inger Abrahamsen, familien var jødisk og flyktet til Sverige etter den tyske okkupasjonen av Norge i 1940. De pakket bilen og kjørte ut av Oslo 9. april 1940. Senere reiste de østover gjennom Sverige, Sovjetunionen med den transsibirske jernbanen og med skip via Japan til San Francisco i februar 1941. Hun er datter av psykiateren David Abrahamsen.
Hun har vært fotograf for tidsskriftet Life og arbeidet i 1960-årene i Hongkong. Hun fotograferte også for Newsweek, Esquire, Vogue, Time og The New York Times.
Ektemannen Osborn Elliot var redaktør i Newsweek i 16 år, viseborgermester i New York City 1976–1977 og dekan («dean») ved journalistutdanningen ved Columbia University. Hennes liv inspirerte deler av historien i filmen Six Degrees of Separation (1993), filmen er basert på et skuespill av vennen John Guare.
Snorre Sel
Bokanmeldelser
Snorre Sel ble godt mottatt av både publikum og kritikerne da den kom ut, i hefta utgave, størrelse 23 x 16 cm og flott fargetrykk, før jul i 1941. Til og med Fritt Folk, partiavisa til Quislings fascistiske NS, ga boka strålende anmeldelse og kalte Sælen for Norges Walt Disney. Samme rosen kom fra tyskernes egen Deutsche Zeitung in Norwegen over to måneder etter at boka ble beslaglagt, og NS-tidsskriftet Ragnarok enda seinere. At nazistene ikke straks oppdaga likheten mellom fabelen og de politiske forholda i Norge, skal ha mora mange like mye som budskapet de kunne lese mellom linjene.
Bokanmelderen «-Unn.» i Aftenposten, som var underlagt streng sensur og ble helt «nazifisert» fra september 1941, skriver, da boka nylig har kommet, at Snorre Sel er «hverdagens hårde realisme klædt i eventyrets farverike og forsonende drakt» og at «de fleste barn fra 10 år og nedover (…) vil fryde sig over den greie, usentimentale teksten og over mange av bokens vakre akvarellfarver»:
Sensur og tilbakekalling
På tross av gode anmeldelsene ble boka snart angitt til myndighetene, visstnok av to anonyme brevskrivere, for det antinazistiske budskapet som lå som koder i teksten og bildene. Snorre Sel måtte dermed bli tilbakekalt bare fire uker etter at boka ble utgitt.
Sælen hadde imidlertid på forhånd diskutert den risikable harselasen med forlagsjefen Ole Tschudi Irgens og kommet fram til hvor grensene for «idésmuglinga» skulle gå. Da sensuren grep inn for å stoppe salget, ønska nazi-myndighetene først ikke et direkte forbud. Forlagssjefen sa han skulle kalle tilbake usolgte bøker, men ringte rundt og varsla bokhandlerne om brevet de ville få. Dermed fikk de solgt unna i alt 12 500 bøker på én måned. Etter at boka var blitt totalforbudt, kunne Snorre Sel bli solgt på svartebørsen for opp mot 500 kroner. At eksemplarer sirkulerte illegalt, er et tegn på at fabelen virkelig var både «for voksne og barn».
I februar 1941 hadde Kulturdepartementet sendt ut «Forordning om vern av den norske bokheimen» Den var lagd med samtykke fra den tyske rikskommissæren Terboven, den øverste politiske lederen i Norge, og i samråd med Politidepartementet. Forordninga fastslo at bøker og skrifter «som skader den nasjonale og sosiale framggangen» til det norske folket, kunne bli beslagtlagt og inndratt uten vederlag. Det ble også sendt ut direktiver for ensrettinga av litteraturen, og siden for andre felt av åndslivet. Forbudt og skadelig litteratur var først og fremst politiske, ideologiske og «umoralske» bøker.
Oppfølgere og flere reaksjoner
Til tross for forbudet, gav Frithjof Sælen allerede året etter, 9. desember 1942, ut Tre kalde karer, ei ny barnebok med politisk dobbeltbunn. Den forteller historien om tre komiske og tuslete snømenn og deres forgjeves kamp mot varmen: Trommelom, Knirk og Tømann symboliserer aksemaktene Tyskland, Japan og Italia, mens sola som til slutt smelter dem, er de allierte i krigen. Utgivelsen førte til at Sælen i januar 1943 ble kalt inn til forhør hos Det tyske sikkerhetspolitiet med spørsmål om hvorfor denne boka ble solgt under disken. Forfatteren, som var godt forberedt på sannsynlige spørsmål og forholdt seg rolig, beskyldte tyskerne for ikke å ha gitt noen forklaring på hvorfor de inndro Snorre Sel, og at dette var grunnen. Han svarte også at eventyr i uminnelige tider har handla om kampen mellom det gode og onde, selv hos de tyske brødrene Grimm, og at de da like gjerne kunne ha forbudt Rødhette og ulven. Sælen fikk bare en advarsel og råd om å slutte å lage slike bøker. Boka kom i tre opplag og 23 500 eksemplarer under krigen.
Den tredje tittelen i serien av barnebøker med politisk symbolikk, En motig maur, måtte vente til etter krigen. I februar 1944 flyktet nemlig Sælen som motstandsmann med Shetlands-Larsen til Storbritannia, der han kom i tjeneste i Hærens overkommando i London og arbeida med propaganda og psykologisk krigføring i Psychological Warfare Branch. En motig maur kom i 1948.
Etter krigen jobba Frithjof Sælen blant annet som maler, kunstkritiker, journalist, reklamemann og forfatter av flere bøker. I tillegg til boka om Snorre Sel, ble Sælen særlig kjent for bestselleren «Shetlands-Larsen» som kom første gang i 1947.
Symboler og undertekst
Det er flere symbolske detaljer og hint i teksten og tegningene som antyder det underliggende budskapet, selv om de ikke alltid er like lett å få øye på eller forstå i ettertid:
Etter krigen
Snorre Sel hadde vakt betydelig oppsikt under krigen. Boka spredde håp og humør, og mange opplevde den som verdifull. Gjennom nye utgaver og store opplag siden ble den nærmest folkelesning.
I den første etterkrigsutgaven fra 1949, fortsatt på John Grieg Forlag, er sideantallet økt slik at tegningene får stå på egne sider og ikke over tekstene som i den første versjonen. Omslaget er nytt, og fargene gjengitt litt annerledes. I 1950 ga forlaget også ut boka på nynorsk.
I 1968 utgav A/S Informasjonsfilm en ny utgave, der tekst og bilder er uforandret, men boka har fått et annet utstyr og ny oppsetning. Denne boken ble utgitt i 750 eksemplarer. Boken var reprodusert, trykket og innbundet i Herold Repro-Express A/S, Oslo.
I 1972 utgav J. W. Eide Forlag en nyillustrert versjon av Snorre Sel, som «rein barnebok», med forkorta tekst og illustrasjoner av Reidar Johan Berle. Teknikken i bildene var oljemaling og kollasje av malte papirbiter, og formspråket mer poetisk og abstrakt.
I 1983 (og 1988) utgav så Ernst G. Mortensens forlag boka igjen med de opprinnelige illustrasjonene til Sælen. I boka blir det oppgitt at den til da hadde kommet i et samla opplag på 125 000 eksemplarer.
Boka ble gjenutgitt nok en gang av Orion forlag i 2004, året forfatteren døde. Enda en utgave kom allerede i året etter, da utgitt av Omnipax, med det opprinnelige bokomslaget, og både på bokmål og nynorsk. Forlget ga samtidig ut Tre kalde karer. Totalt opplag for Snorre Sel ble da oppgitt til 150 000.
Oversettelser
Snorre Sel er oversatt til engelsk, svensk, islandsk og gresk.
I Sverige kom Snorre Säl : en fabel i färger för barn och vuxna allerede i 1946, i serien De roliga böckerna («De morsomme bøkene») på forlaget Gebers. Der skal den moraliserende småbarnsfortellinga om en godtroende selunge ha blitt populær som barnebok også uavhengig av referansene til krig og motstandskamp i Norge. Snorre Sel har blitt utgitt i alt fire ganger i Sverige, andre gang i 1953, og sist i 2004, på forlaget En bok för alla.
Den engelske oversettelsen har tittelen Snorri the seal og kom på Blackie & son i London i 1950.
Til og med 1999 hadde den islandske utgaven Selurinn Snorri : ævintýri með myndum handa börnum og unglingum kommet i fem opplag.
Annet
På 1940- og 1950-tallet var Snorre Sel for mange et eget begrep, og figuren ga navn til blant annet en seilbåt som deltok i krysserklassen i flere regattaer, og en type jolle.
Fra høsten 2017 til høsten 2018 viste Bryggens Museum i Bergen originalbilder, forarbeider og forfatterens forklarende tegninger av symbolikken til Snorre Sel og Tre Kalde Karer.
Nørvasundbrua
Nørvasundbrua er en betongplatebro på E136 mellom øyene Nørvøya og Uksenøya i Ålesund kommune i Møre og Romsdal. Brua krysser sundet Nørvasundet, er 75 meter lang og lengste spenn er 21 meter.
Nørvasundbrua ble åpnet i 1985 og erstattet en eldre bro fra 1952 som ble revet når den nye brua sto ferdig. Den gamle Nørvasundbrua var en 21 meter lang stålbjelkebro med et like langt hovedspenn som den nye og nåværende brua.
Vícar
Vícar er en by og kommune i det sørøstlige Spania, i provinsen Almería. Kommunen har 27,398 innbyggere (2021).
Adam Hložek
Landslaget
Han ble tatt ut i s EM-tropp til EM i fotball 2021.
Kaio Jorge
Kaio Jorge Pinto Ramos (født 24. januar 2002) er en brasiliansk fotballspiller som spiller for den italienske klubben.
Tour de Yorkshire
Tour de Yorkshire er et etapperitt i landeveissykling i Yorkshire, England. Rittet arrangeres av Amaury Sport Organisation (ASO) og ble første gang arrangert i mai 2015.
Fra 2015 til 2017 gikk det over tre dager, men ble i 2018 utvidet til fire.
Rittet ble til i forlengelsen av Tour de France 2014 som hadde to etapper i Yorkshire.
Det arrangeres også et ritt for kvinner, Women's Tour de Yorkshire.
Tribute
Tribute er det andre konsertalbumet og den tredje konsertfilmen av den greske keyboardisten og komponisten Yanni, utgitt i november 1997 av Virgin Records. Den ble spilt inn på Taj Mahal, India i mars 1997 og Den forbudte by, Kina, i mai 1997, begge steder med Yanni som opptrådte med et syv-manns band, kor og 27-manns orkester. Konsertfilmen ble utgitt i desember 1997.
Aserbajdsjans herrelandslag i volleyball
Aserbajdsjans herrelandslag i volleyball er det aserbajdsjanske landslaget i volleyball for menn som konkurrerer for Aserbajdsjan under Sommer-OL, Volleyball-VM og Volleyball-EM. Landslaget er rangert som nummer 95 på FIVBs verdensranking.
NM i landeveissykling 2004
Norgesmesterskapet i landeveissykling 2004 ble arrangert i Stjørdal og Trondheim 21.–27. juni.
Kongepokalene ble vunnet av Thor Hushovd og Anita Valen.
Fellesstart
Sted: Stjørdal Dato: 27. juni Lengde: 184,8 km
Tempo
Sted: Stjørdal Dato: 24. juni Lengde: 50 km
Lagtempo
Sted: Stjørdal Dato: 21. juni Lengde: 70 km
Fellesstart
Sted: Stjørdal Dato: 27. juni Lengde: 79,2 km
Tempo
Sted: Stjørdal Dato: 24. juni Lengde: 30 km
Gateritt
Sted: Trondheim Dato: 25. juni
Hermann Jakob Dingelstad
Hermann Jakob Dingelstad (født 2. mars 1835 i Bracht i Westfalen i kongedømmet Preussen, død 6. mars 1911 i Münster i Westfalen i kongedømmet Preussen i Keiserdømmet Tyskland) var en tysk katolsk teolog og biskop av Münster.
Bakgrunn
Hermann Jakob Dingelstad kom fra enkle kår. Etter å ha blitt hjulpet frem økonomisk av kirken, bestod han sin abitur ved Collegium Augustinianum Gaesdonck nær Goch i 1855, sammen med den senere helligkårede Arnold Janssen (stifteren av misjonskongregasjonen Guds ords selskap, også kalt Steylermisjonærene), og studerte deretter teologi ved Det kongelige teologiske og filosofiske akademi i Münster.
Prest
I 1859 ble han ordinert til prest. Deretter studerte han videre innen filosofi, og fullførte med doktorgrad og statseksamen for høyere lærerembede.
Etter fullførte studier var Dingelstad gymnasiallærer ved sin tidligere skole i Gaesdonck, hvor blant annet også den senere biskop av Strassburg, Adolf Fritzen, underviste.
Dingelstads etterfølger som biskop av Münster, Felix von Hartmann, var hans elev. Etter at Collegium Augustinianum ble nedlagt i 1873 som følge av Kulturkampf (kulturkampen), kunne Dingelstad virkesom lærer ved Antonianum Gymnasium i Vechta, siden det lå i Storhertugdømmet Oldenburg som ikke hadde sluttet seg til den prøyssiske Kulturkampf.
Biskop av Münster
I 1889 ble Dingelstad utnevnt av pave Leo XIII til biskop av Münster. Erkebiskop Philipp Krementz av Köln bispeviet ham den 24. februar 1890. Dingelstad fremsto for kirken som en passende kandidat, siden han var upåvirket av sammenstøtene under Kulturkampen'. I løpet av sin periode representerte han ikke desto mindre en ultramontan orientering, og styrket implementeringen av katolsk sosiallære. Samtidig med bispevielsen tildelte det katolske teologiske fakultet ved akademiet i Münster ham en æresdoktorgrad.
Episkopalgenealogi
Hans episkopalgenealogi er:
Beau Snellink
Beau Snellink (født 14. mai 2001) er en nederlandsk skøyteløper som konkurrerer i hurtigløp.
Billie Eilish
Billie Eilish Pirate Baird O'Connell (født 18. desember 2001 i Los Angeles i California i USA) er en amerikansk sanger og låtskriver. Hun vokste opp i Highland Park i Los Angeles, i en familie fylt med skuespillere og musikere. Foreldrene hennes er Maggie May Baird og Patrick O'Connell. Hun er hovedsakelig av irsk og skotsk herkomst, men har også skandinaviske aner. Musikken hennes tilhører sjangeren elektropop.
Billie Eilish fikk hjemmeundervisning og ble med i Los Angeles Barnekor da hun var åtte år gammel. Da hun ble elleve, begynte hun å ta etter sin eldre bror Finneas Baird O'Connell, som allerede var i gang med å skrive, synge og produsere sine egne sanger. Deretter begynte hun selv å skrive og fremføre sangene sine.
Eilishs EP Don’t Smile at Me kom ut i august 2017. I mars 2019 utkom hennes album When We All Fall Asleep, Where Do We Go? som vant Grammy-prisen «Album of the Year» 2020 og fire andre.
I den norske Topplista har hennes to studioalbum When We All Fall Asleep, Where Do We Go? (2019) og Happier than Ever (2021) nådd førsteposisjon, med 2019-albumet 144 uker på lista, hvorav 13 var på førsteplass.
2015–2017
I oktober 2015 på alder av 13 år spilte Eilish inn sangen «Ocean Eyes», som er skrevet av Finneas O'Connell til hans eget band. Eilish sendte opptaket til danselæreren sin, som hjalp henne videre med å koreografere en dans til den.
«Ocean Eyes» ble i 2016 gitt ut som Eilishs debutsingel på SoundCloud. Den 24. mars 2016 kom musikkvideoen, og 22. november samme år ble det gitt ut en video av Eilish som fremførte dansen til sangen. Samme året ga hun også ut singelen «Six Feet Under». Den ble godt tatt imot, og kritikere roste henne. «Sangen er ren pop, en ballade om å lengte etter forsoning med en eks-kjæreste. Jeg ser for meg at dette blir en stor hit», skrev Chris DeVille i Stereogum. Den 14. januar 2017 utga Eilish en EP av «Ocean Eyes» med fire remikser.
Etter suksessen med «Ocean Eyes»-remixene ga Eilish ut singelen «Bellyache» den 24. februar 2017. Denne låten var produsert og skrevet sammen med broren Finneas. Deretter kom en musikkvideo produsert av Miles og AJ som hadde premiere den 22. mars 2017.
Den 30. mars 2017 ga Eilish ut «Bored» som en del av lydsporet til Netflix-serien 13 Reasons Why. Den 30. juni 2017 kom «Watch» med en oppfølgersingel kalt «Copycat». Den ble utgitt 11. juli sammen med kunngjøringen om «Don't Smile at Me». Hver fredag i juli la Eilish til en ny sang. Det var på denne måten singlene «Idontwannabeyouanymore» og «My Boy» ble gitt ut. «Don't Smile at Me» kom ut 11. august 2017. Etter utgivelsen hadde Eilish et samarbeid med den amerikanske rapperen Vince Staples og ga ut en remiks av «Watch» kalt «&Burn», som senere ble tatt med i en ny utgivelse på EP.
Eilish ga ut singelen «Bitches Broken Hearts» i november 2017.
2018–nåtid
I februar 2018 bega Eilish seg ut på turneen «Where's My Mind Tour», som varte til april 2018. For plateselskapet Record Store Day ga Eilish ut en 7" vinyl med en akustisk versjon av sangen «Party Favor» og en akustisk versjon av Drakes «Hotline Bling».
Hun samarbeidet med den amerikanske sangeren Khalid på singelen «Lovely», som ble gitt ut i april 2018 og videre lagt til på lydsporet til den andre sesongen av Netflix-serien 13 Reasons Why. Hun ga ut singelen «You Should See Me in a Crown» i juli 2018. I oktober 2018 ga hun ut singelen «When the Party's Over». I januar 2019 utkom den tredje singelen til det kommende debutalbumet When We All Fall Asleep, Where Do We Go?. Etter dette kom hun med «Bury a Friend» og så «Wish You Were Gay». Hele albumet ble lansert i 2019, og består av 14 låter. Særlig poplåten «Bad Guy» slo an. I ettertid har hun gitt ut flere enkeltstående låter, blant annet «Everything I Wanted».
I 2021 ga hun ut albumet Happier Than Ever. Albumet inneholder 16 sanger, og fem av de var allerede ute før platen kom ut. Er lykkeligere enn noensinne vellykket?
Med over 9500 vinylplatesalg ble Happier Than Ever det tredje raskest solgte vinylalbumet i årtusenet av en kvinnelig artist i Storbritannia. Albumet debuterte på toppen av Tysklands Offizielle Top 100 som Eilish sitt første nummer én album der. Det formørket debutalbumet hennes, som nådde toppen på nummer tre.
21 juli 2022 ga Billie ut to singler «TV» og «The 30th» som en overraskelse. Sangen «TV» gikk viralt på appen TikTok.
Verk og innflytelse
Det er Eilish og broren Finneas som sammen produserer og skriver sangene, og de kaller seg musikkpartnere. Hun har fortalt at hun og broren liker å finne på ulike ting og gå inn i forskjellige rollefigurer. Hun har også sagt at de liker å skrive sanger som er surrealistiske og fulle av fantasi. Flere av sangene er også basert på ting hun og Finneas selv har opplevd. Hun har også sagt at målet deres er å skrive sanger om det alle tenker, men som ingen sier. De prøver å skrive sanger som ikke har så dype ord og meninger i selve teksten, men heller har en større betydning gjemt, som man må lete litt etter. Finneas selv sier han skriver sanger til henne som han ønsker at hun skal kunne kjenne seg igjen i og føle med, slik at hun skal like å synge dem. Han vil også hjelpe henne med å fortelle hennes historier og ideer gjennom sangene sine.
Selv ser Eilish opp til musikere som Tyler, The Creator, Drake, Earl Sweatshirt, A$AP Rocky og Miguel. Hun har ved en rekke anledninger nevnt artister som The Beatles, Red Hot Chili Peppers, Green Day, My Chemical Romance og Avril Lavigne som inspirasjonskilder. Hun forteller også at en av artistene som har størst innflytelse på henne, er Lana Del Rey.
Brasil under VM i friidrett innendørs 2022
Brasil deltok i VM i friidrett innendørs 2022 fra 18. til 20. mars 2022 i Beograd i Serbia.
Slovenias herrelandslag i volleyball
Slovenias herrelandslag i volleyball er det slovenske landslaget i volleyball for menn som konkurrerer for Slovenia under Sommer-OL, Volleyball-VM og Volleyball-EM. Landslaget er rangert som nummer 23 på FIVBs verdensranking.
Floatshifting
Floatshifting (engelsk uttrykk, direkte oversatt: «flytgiring») er en metode for å bytte gir med en usynkronisert girkasse uten å bruke clutch, altså «klutsjfri giring». Giring på denne måten er også brukt med synkrone manuelle girkasser, særlig etter ved clutchsvikt, for å hindre at man ødelegger syncromesh-ene med kraften til motoren.
Dyktige sjåfører kan gire med usynkrone girkasser uten clutch ved å matche motorens omdreiningstall (r/min) med drivakslingens rotasjonshastighet mens girkassen er i fri, før man så forsøker å fullføre giringen. Dersom dette mislykkes kan man skade eller ødelegge teftingen i girkassen. Enkelte lastebilsjåfører bruker denne teknikken med høyere gir. Teknikken brukes også noen ganger på motorsykler, men har i stor grad blitt erstattet av kvikkskiftere til konkurransebruk.
Teknikk
For å gire opp må man først få motoren opp i høyt turtall. Man må så skifte til fri og skyve moderat på girspaken mot neste gir, og nå turtallet (r/min) er lavt nok vil girspaken gli på plass.
Når man girer ned kan en lignende teknikk brukes, bortsett fra at man da må ha et tilstrekkelig lavt turtall før man setter giret i fri, og deretter gir litt gass med gasspedalen for å få opp turtallet før man girer ned slik man tilpasser rotasjonshatighetene.
Float
Float kan referere til:
Sverige under VM i friidrett innendørs 2022
Sverige deltok i VM i friidrett innendørs 2022 fra 18. til 20. mars 2022 i Beograd i Serbia.
Slovenias kvinnelandslag i volleyball
Slovenias kvinnelandslag i volleyball er det slovenske landslaget i volleyball for kvinner som konkurrerer for Slovenia under Sommer-OL, Volleyball-VM og Volleyball-EM. Landslaget er rangert som nummer 115 på FIVBs verdensranking.
NM i svømming kortbane 2003
NM i svømming kortbane 2003 ble arrangert i Bergen 6.-9. mars 2003.
Pseudolionothus
Pseudolionothus er en slekt av mycelbiller som særlig finnes knyttet til underjordiske sopp.
Utseende
Små (1,4-2 millimeter), bredt ovale, blanke, brunlige biller.
Levevis
Artene i underfamilien mycelbiller (Leiodinae) lever av og på sopp. Denne slekten finnes gjerne i middels fuktige skoger på sandete grunn.
Utbredelse
Slekten er kjent fra Hispaniola og Cuba.
Kilder
Leiodidae i Tree of life
Slovenia under VM i friidrett innendørs 2022
Slovenia deltok i VM i friidrett innendørs 2022 fra 18. til 20. mars 2022 i Beograd i Serbia.
Artochia
Artochia er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).
Utseende
Små (gjerne ca. 2,5 millimeter), avlange, blanke, rødbrunlige kortvinger. Hodet er forholdsvis stort og rundet, fasettøynene middelsstore, utstående. Pronotum er rundet med markerte bakhjørner, bredere enn langt. Dekkvingene er nokså jevnbrede, rundt dobbelt så lange som pronotum. Beina er nokså korte, gulaktige.
Utbredelse
Slekten er utbredt i det vestlige Nord-Amerika.
Stardew Valley
Stardew Valley er et gårdsbruk-, simulator- og rollespill utviklet av Eric «ConcernedApe» Barone og originalt utgitt av Chucklefish. Spillet ble først lansert for Microsoft Windows 26. februar 2016, med senere utgivelser på OS X, Linux, Playstation 4, Xbox One, Nintendo Switch, Playstation Vita, iOS og Android.
I Stardew Valley inntar spilleren rollen som en gutt eller jente som ønsker å komme seg vekk fra alt strevet og bråket i byen. Som karakter arver du din avdøde farfars nedslitte bondegård i en by kjent som Pelican Town. Spilleren må ta hånd om spillfigurens tid og energi mens de rydder gården, sår grønnsaker, passer på plantene, passer på gårdsdyrene, utforsker gruvene, sosialiserer med landsbyboerne og tjener penger i spillet for slik å kunne utvide gården. Spillet har ingen definitiv slutt så du som spiller kan ta deg god tid til det du selv ønsker uten å føle deg presset til å gjøre ferdig visse aktiviteter. Spillet har også en flerspillermodus for opptil fire spillere samtidig.
Barone, Stardew Valley sin eneste designer, laget spillet over en periode på fire år og kommuniserte ofte med spillere gjennom produksjonsfasen. Spillet hadde tatt meget stor inspirasjon fra spillserien Harvest Moon. Det var fokus på å forbedre noen av de negative aspektene til spillene Stardew Valley var inspirert av og Barone brukte det også som en mulighet for å forbedre sine egne programmeringsevner og spilldesign. Chucklefish kom til Barone halvveis gjennom utviklingen av spillet og tilbød han hjelp med å publisere spillet, dermed gi han mer tid til å gjøre spillet ferdig. Stardew Valley fikk positiv kritikk når det ble lansert og var en av de toppselgende spillene på Steam like etter publisering. Ved slutten av 2017 hadde Stardew Valley solgt over 3.5 millioner kopier utover alle plattformer.
Vendelholmene naturreservat
Vendelholmene naturreservat på Brønnøya i Asker kommune ble opprettet 27. juni 2008.
Stardew Valley
Gameplay
Stardew Valley er et simulasjonsspill og er hovedsakelig inspirert av spillserien Harvest Moon. I starten av spillet lager spilleren sin karakter, man ser en liten film av karakteren din som for å vite at du har arvet din farfars lille gård i en by kjent som Pelican Town. Spilleren kan velge en av sju gårder som alle har forskjellig miljø rundt gården etter egen preferanse. Forskjellige gårdstyper gir forskjellig vanskelighetsgrad og forskjellig bonuser ved å velge den. En har mer skog og land, en har gruveressurser og en er god for fisking. Når spilleren kommer til gården er den fylt av store stubber, kampestein og døde trær, det er da opp til spilleren å rydde opp gården og få den på beina igjen ved å gro frukt og grønnsaker og passe på gårdsdyr for å tjene penger for å utvide gården.
Utvikling
Stardew Valley ble laget av amerikanske «indie game» designer ved navn Eric Barone, han bruker aliaset ConcernedApe. I 2011 hadde Barone blitt ferdig utdannet ved universitet i Washington Tacoma i «Computer science», men han hadde ikke klart å lande seg en jobb i industrien. I et forsøk på å forbedre sine dataferdigheter for bedre jobbmuligheter kom han på ideen om å lage et spill som også kunne få vist frem hans artistiske side.
Stardew Valley begynte originalt som en moderne selvlaget alternativ til Harvest Moon serien. Siden Barone følte at serien hadde blitt verre og verre siden Harvest moon: Back to Nature. Siden han ikke fant noen tilfredsstillende alternativ begynte han å lage sutt eget spill som lignet serien, han sa selv at hans intensjon var å se på alle problemene med Harvest Moon og gjøre det på en annen måte. Barone fant også inspirasjon fra spill som Animal Crossing, Rune Factory, Minecraft og Terraria, han la til aspekter fra de spillene som «Crafting», oppdrag og kamp mot monstre. Til å begynne med tenkte Barone å utvikle spillet til Xbox Live Indie Games for det var enklere å publisere spillet på den plattformen. I 2012 sa Barone at han ville publisere spillet gjennom Steam sitt Greenlight system for å øke interessen i spillet. Etter spillet ble vist en del støtte fra spillerne begynte Barone å jobbe med spillet på fulltid igjen, han engasjerte seg med Reddit og Twitter sine brukere og fortsatte å diskutere arbeidet sitt hvor langt han hadde kommet for å få feedback på foreslåtte tillegg til spillet. Barone ble kontaktet av Finn Brice, direktøren av Chucklefish, ikke lenge etter Greenlight perioden av 2013, han tilbød Barone å hjelpe han med å publisere spillet. Chucklefish tok også over mange jobber for Barone, slik som å sette opp en nettside for spillet. Barone så på dette som heldig siden har var skeptisk til å bruke steam sitt Early access system for utviklingen av spillet. Barone brukte fire år på å lage spillet og lagde det om flere ganger, Barone var den eneste som jobbet på spillet og jobbet ofte mere enn ti timer om dagen mens han jobbet med det. Barone programmerte i C mens han brukte Microsoft XNA mens han også laget all Pixel stilen til spillet selv og komponerte all musikken selv.
Barone ønsket å gi spilleren en følelse av å virkelig være med i et lite gårdssamfunn. Han sa at han ønsket at Stardew Valley skulle være et morsomt spill, men at det fortsatt skulle ha viktige budskap om virkeligheten. I forhold til Harvest Moon som kunne fullføres i løpet av to år inne i spillet, har Barone holdt Stardew Valley meget åpent så spilleren ikke skal føle hastverk med å fullføre spillet. Mens Barone laget spillet innså han at noen spillere ville prøve å finne ut hvordan de kunne gjøre deres gård maksimalt profitabel, men håpet på at de fleste spillere ville lære seg spillets mekanikker selv. På grunn av dette laget Barone matlagingsaspektet av spillet. Matlaging i Stardew har ingen spesiell rolle og er meningsfullt lagd for å ikke være spesielt profitabelt, men matlaging kan gi deg bonuser som kan hjelpe med fisking, gruvebesøk og gårdsbruk. Barone valgte også å ikke inkludere muligheten å slakte gårdsdyrene for kjøtt. Han oppfordrer isteden spilleren til å navngi og passe godt på alle dyrene individuelt for å passe følelsen han ville at spille skulle gi. Dyrene i Stardew Valley kan ikke dø, men hvis de ikke blir passet på kan de stoppe å produsere f.eks. melk eller egg.
Utgivelse
i april 2015 sa Barone at han planla ikke gi ut spillet før han mente at spillet var komplett. Han ville ikke gi ut spillet på steam sin Early Access-funksjon eller akseptere noen form for før salgs betaling. Spillet ble lansert for Microsoft Windows 26. Februar i 2016. Videre fortsatte Barone å jobbe på spillet mens han fikk tilbakemeldinger av spillerne. Han jobbet med å fikse feil i spillets programmering og begynte å planlegge nye funksjoner til spillet. Barone forventet å legge til mere ting å gjøre i sluttspillet, gi støtte for brukerlagde tillegg til spillet og konsoll utgivelser. Barone sa han hadde originalt planlagt en firespillers Co-op modus for spillet ved spillets utgivelse, men det ble forsinket til en senere oppdatering. I denne modusen tenkte Barone på at alle spillerne skulle dele gården sammen og tillate at spillerne gjør forskjellige jobber på gården individuelt av hverandre som f.eks. en som jobber i gruven og en som vanner grønnsakene. Flerspiller delen av Stardew Valley fungerer både med LAN (Local area network) og online spill. Barone planla å ha en offentlig Beta-testing av flerspiller oppdateringen i sen 2017 for Windows versjonen av spillet, men jobbet videre med å programmere net-koden fram til tidlig 2018. flerspiller betaen for Windows ble lansert i april 2018 og ble offisielt lansert for alle PC plattformer den 1. august 2018. I desember 2018 ble flerspiller oppdateringen tilgjengelig for Nintendo Switch.
Mobile versjonen for iOS og Android ble utviklet ved hjelpen av «The secret Police». iOS-versjonen ble lansert den 24. Oktober 2018 og Android-versjonen ble lansert på den 14. Mars, 2019. Begge versjonene har inkludert funksjonen for Windows, OS X og Linux brukere å ta deres lagrede gårdsbruk og overføre det til deres Mobil. I november 2018 sa Barone at han følte seg komfortabel nok til å publisere spillet selv, men fortsatt la Chucklefish stå for Switch og mobil versjonene. Barone planlegger å samle et lag av utviklere for å hjelpe han med å fortsette utviklingen av Stardew Valley.
Chuklefish teknisk involvering
i mai, 2016 sa Barone at Chucklefish skulle hjelpe med de ikke-engelske oversettelsene, OS X, Linux og konsoll versjonene, samt hjelpe med det teknologiske aspektet for online spill sånn at han selv kunne fokusere på den første store oppdateringen. OS X- og Linux-versjonene ble lansert på den 29. juli i 2016. Versjonene for Playstation 4 og Xbox One ble annonsert ved arrangementet E3 i juni, 2016. På den samme festivalen sa Barone at versjonen for Wii U også skulle bli lansert, men den versjonen ble kansellert for å lage en versjon for Nintendo Switch i stedet. Playstation 4 og Xbox One versjonene ble begge lansert den 13 og 14 desember, 2016. Versjonen for Nintentdo Switch ble laget med hjelp av «Sickhead Games» og ble lansert den 5. oktober, 2017.
I tidlig 2017 sa Barone at han ønsket å ha en mulighet for en versjon for Playstation Vita, som senere ble bekreftet den 22, mai i 2018. Salgsversjonen av spillet til Playstation 4 og Xbox One ble publisert og gitt ut av 505 Games. En spesialversjon av spillet ble også lansert på samme tid som inkluderte et fysisk kart over spillets verden og en nedlastbar kode for spillets musikk og en guidebok.
Noter
<references group="lower-alpha"/>
Domèvre-en-Haye
Domèvre-en-Haye er en kommune i departementet Meurthe-et-Moselle i regionen Grand Est i Frankrike.
Alexandrium tamarense
Alexandrium tamarense er en art av dinoflagellater kjent for å produsere saxitoxin, en nervegift som fører til en sykdom klinisk kjent som lammende skalldyrforgiftning (PSP). Flere arter av planteplankton er kjent for å produsere saxitoxin, inkludert minst ti andre arter fra slekten Alexandrium. Tallet på dinoflagellaten Alexandrium tamarense pr. liter sjøvann er ofte grunnen til at en blir frarådet å spise skalldyr.
Sarah Ryglewski
Sarah Janina Ryglewski (født 1983) er en tysk statsviter og politiker (SPD). Hun ble i 2021 utnevnt som statsminister ved kanslerens kontor, i Olaf Scholz' regjering. Samtidig ble hun regjeringens særlige rådgiver for forholdet mellom de føderale myndigheter og forbundsstatene. Hun ble innvalgt i Forbundsdagen i 2015. Fra 2011 til 2015 var hun medlem av Bremische Bürgerschaft og fra 2019 til desember 2021 statssekretær i Tysklands finansdepartement.
Drottningholms slotts skulpturpark
Drottninghomls slotts skulpturpark er Sveriges eldste skulpturpark og ligger i Drottningholm på Lovön i Mälaren.
Drottningholms slottspark i sin nåværende form ble påbegynt på 1670-tallet under enkedronning Hedvig Eleonora i forbindelse med at første byggetrinn på det nåværende slottet nærmet seg ferdigstillelse. Skulpturer var en selvfølgelig del av barokkens hagekunst og allerede fra 1684 begynte Hedvig Eleonora å plassere ut et antall skulpturer av Adriaen de Vries i parken utenfor slottet. Disse skulpturene var en del av det krigsbyttet som var tatt av svenska arméer, dels i juli 1648 i tredveårskrigens avslutning i Praha og dels under krigen med Danmark i 1658–60 på Frederiksborg slott i 1659.
På slutten av frihetstiden var 28 skulpturer utplassert i slottsparken, noe som var et betydelig antall i det da forøvrig skulpturfattige Sverige. Hele tiden etterpå har Drottningholms slott vært den største skulpturparken i Sverige. Parken har nå 46 friskulpturer.
Barokkhagens skulpturer
I barokkhagen dominerer et drøyt tjuetalls bronseskulpturer av Adriaen de Vries, hvorav flertallet tidligere har stått i Wallensteinträdgården i Praha. De mest framtredende av dem er Herkulesfontänen sentralt i lysthagen og Neptunus med treudd på sjøparterren på en høy sokkel med tre mindre stående elvegudsskulpturer i nisjer i sokkelen.